Grausová, Natália, poslankyňa NR SR (2016-06-14):
Vážený pán predsedajúci, vážení páni poslanci, panie poslankyne, Momir Bulatovič, ktorý bol v rokoch 1990 až 1998 prezidentom Čiernej Hory a v období 1998 až 2000 predsedom vlády Juhoslovanskej zväzovej republiky, pripomínal, že v roku 1999 hrdinsky čelilo vojenskej sile aliancie NATO vyše 30-tisíc vojakov čiernohorskej armády. Ľudia nezabúdajú na obete agresie vrátane množstva nevinných detí. NATO pre nich nie je priateľom, ale je to útočná aliancia, ktorá má na rukách krv nevinných obetí. Aj nezávislý poslanec parlamentu Mladen Bojanič varoval pred rizikami členstva v Aliancii. Je presvedčený, že podmienkou vstupu by mala byť podpora obyvateľstva, a nie vlády alebo parlamentu. Je nepochopiteľné a neprijateľné, aby bolo členstvo v NATO založené na výsledkoch sporných prieskumov verejnej mienky, a nie na demokratickom rozhodnutí všetkých občanov. Keď navštívil, teda keď sa, keď generálny tajomník NATO Jens Stoltenberg „pochválil“ predstaviteľov krajiny, že robia správne kroky v oblasti reforiem nevyhnutných na vstup do Aliancie, jeho návštevu sprevádzali masové demonštrácie obyvateľstva proti vstupu Čiernej Hory do tohoto paktu. Bývalý čiernohorský prezident Momir Bulatovič tvrdí, že obyvatelia nezabudli na utrpenie, ktoré im spôsobilo NATO rozpútaním vojenskej agresie proti Juhoslovanskej zväzovej republike. Bombové útoky z roku 1999 majú stále v pamäti. Preto je podľa neho úroveň podpory pre vstup do tejto vojenskej aliancie veľmi nadhodnotená. V tzv. verejnej diskusii počuť len hlas dobre platených úradníkov a množstvo nepresných informácií o Čiernej Hore aj o samotnom NATO. Pre mnohých Čiernohorcov je NATO zločinecká organizácia, ktorá v rozpore s medzinárodným právom zabíja ľudí po celej planéte a ničí množstvo krajín, čo je proti zdravému rozumu a právu a aj morálke. Dovoľte teraz, aby som vám prečítala otvorený list vojaka, ktorý bol, bojoval v NATO. Vojaka, ktorý vrátil svoje vyznamenania a takto píše ministrovi obrany Slovenskej republiky, vláde Slovenskej republiky a prezidentovi Slovenskej republiky: „Vraciam vám spomínané vyznamenania, pretože sa nesmierne hanbím za svoju službu v tej najzločineckej a najneľudskejšej organizácii, aká bola kedy založená. A pretože sa mi hnusí diktátorská politika Spojených štátov, ktorú po celom svete pre svoje sebecké záujmy stále častejšie presadzujú aj pomocou NATO. Verím, že nás, ktorí sa vám obrátime chrbtom, bude stále viac a viac. U mňa už nemáte žiadnu autoritu a pohŕdam vami, politici Slovenskej republiky vrátane prezidenta Slovenskej republiky, pretože ste učebnicovým príkladom pokrytectva, nekompetentnosti, neschopnosti a análnej akrobacie. Ste partia súdruhov a panáčikov, ktorí každé štyri roky hodia kockou, aby vedeli, kto z nich bude sedieť na ktorom ministerstve. Spolu sa potom opojení mocou a pocitom beztrestnosti budete radiť, ako ešte viac zotročiť tých, ktorí drú na vaše prepychové životy, a koľko vojakov poslať tam, kam a kde, aby ste spoločne s NATO a Spojenými štátmi zase raz zachraňovali vesmír pred vykonštruovanou teroristickou hrozbou, ktorú vykonštruovali Spojené štáty. Pohŕdam vami, ktorí sedíte v oblekoch a kravatách v teplých a bezpečných kanceláriách, tisíce kilometrov od rinčania zbraní, ale s drzosťou sebe vlastnou, všetci, veď všetci ste predsa vojnoví veteráni, nám budete rozdávať rady a vysvetlenia a poučenia. Vy nemáte ani poňatia, ako to tam vyzerá. Robíte teda to, čo je vám blízke, klamete, dávate nepravdivé vyhlásenia, neštítite sa nariadiť informačné embargá a zatajujete informácie, pretože tak vám to, samozrejme, „demokraticky“ nariadil váš veľký brat a mierotvorca Spojené štáty americké. Tí, ktorí to nevidia, na to majú dva dôvody, nechcú to vidieť alebo majú žalostne málo informácií. Aký je teda ten váš dôvod, páni politici? Ak ste sa rozhodli byť poskokmi Spojených štátov a ich lokajmi, je to vaša voľba, v skutočnosti ste pre nich iba bezcenný spotrebný tovar, stádo oviec, ktoré na príkaz Bieleho domu idú slepo, ale odhodlane bojovať pre krajšie a hlavne bohatšie zajtrajšky nenásytných Spojených štátov a ich korporácií. Ale pri najbližšej, samozrejme, opäť záchrannej operácii NATO vás, páni politici, vyzývam, aby ste si ako prví obliekli maskáče, potom do nich navlečte svoje manželky, deti, príbuzných a všetkých vašich blízkych. Týka sa to aj pána prezidenta, ak už chcete mať Spojené štáty, základne Spojených štátov aj na Slovensku, tak takisto konajte. A takto svorne ruka v ruke nám buďte príkladom a ukážte nám, ako hrdo a odhodlane viete bojovať proti, proti komu to vlastne a za čo. My zatiaľ budeme sedieť vo vašich bezpečných a teplých kanceláriách a budeme dávať dobrý pozor, aby sme sa niečomu priučili. Myslím, že príležitosť sa vám onedlho naskytne, až vám tie Spojené štáty a Európska únia, a teda aj vami financovaná a ticho schvaľovaná genocída páchaná na rusky hovoriacej časti obyvateľstva na východe Ukrajiny vybuchne do tváre. Toto je môj názor a presvedčenie a dôvod, prečo žiadam o odobratie vyznamenaní. Je to odpor proti všetko ničiacej politike Spojených štátov a proti zabíjaniu miliónov bezbranných ľudí prostredníctvom NATO, ktorej hrdým členom je aj Slovensko. A hoci to píšem na záver, je to v prvom rade ospravedlnenie sa, že som aj ja slúžil pre túto zločineckú organizáciu, za čo sa budem hanbiť po zvyšok svojho života.“ Podpísaný rotný v zálohe Robert Bačinský. Ďalej chcem povedať, čiže k tomuto by som rada povedala, že vnucovanie vstupu ďalších krajín do zločineckej organizácie NATO proti vôli obyvateľstva, iba so súhlasom vládnych lokajov týchto krajín slúžiacich za judášske groše mocenským štruktúram, že je to zločinom. Je zločinom práve tak, ako je NATO zločinecká organizácia, ktorá sa usiluje do svojich zločineckých krážov získať čo najviac komplicov, aby mohli naďalej rozvracať vytypované zeme, zvrhávať ich legitímne vlády a vraždiť civilné obyvateľstvo, ako to urobili v bývalej Juhoslávii, Iraku, Líbyi, Afganistane, Sýrii a ako majú zálusk rozvrátiť a zničiť ďalšie krajiny, v súčasnosti je to Európska únia prostredníctvom migrácie z krajín, ktoré už stihli rozvrátiť. Veľmi, viem si veľmi dobre predstaviť, ako tí, ktorí teraz tak vehementne zastávajú naše členstvo v zločineckej organizácii NATO, ako by väčšina z nich za bývalého režimu, totalitného Československa, ako by títo volali: „So Sovietskym zväzom na večné časy!“ A viem si predstaviť, ako by zvelebovali obsadenie bývalého Československa vojskami Varšavskej zmluvy v rámci tzv. bratskej pomoci. A ešte niečo. Veľmi sa čudujem, že ľudia, ktorí nevedia prísť na meno nášho vzácneho, našej vzácnej osobnosti, nášho pána prezidenta ThDr. Jozefa Tisa, ktorý zachránil Slovensko v čase vojny, hroziacej vojny, v čase, keď sa mu, keď sa Nemecku, Hitlerovi korili ešte predstavitelia mocností, a bolo to v čase vojny, keď zachránil Slovensko, bez neho by ste tu ani jeden nesedeli dnes, tak naši predstavitelia, resp. predstavitelia Slovenskej republiky nás neváhali zapredať do teroristickej, zločineckej organizácie NATO v čase mieru, keď im nič nehrozilo a keď nehrozil zánik nášho národa a keď nezachraňovali slovenský národ. Považujem to z ich strany za vlastizradu. Alebo za veľký omyl, nech si už vyberú. Ďakujem. (Potlesk.)